Fa ke ntse ke ithuta Baebele, ke ne ka lemoga gore Bakeresete ba tshwanetse go bolelela ba bangwe ka se ba se dumelang. (Mathaio 28:19, 20) Ke ne ke akanya gore nka se kgone go dira jalo. Go ntse go le jalo, dilo tse disha tse ke neng ke di ithuta di ne di dira gore ke itumele thata mme ke nne le kagiso ya mogopolo. Ke ne ke itse gore batho ba bangwe le bone ba ne ba tshwanetse go rutiwa dithuto tseno tsa boammaaruri. Le fa ke ne ke le boi, ke ne ka simolola go bolelela ba bangwe ka se ke neng ke se ithuta. Se se gakgamatsang ke gore, fa ke ntse ke bolelela ba bangwe ka Baebele, seo se ne sa dira gore ke itshepe. Gape se ne sa dira gore dilo tse disha tse ke neng ke di dumela di nwelelele mo pelong ya me.